Source: http://docplayer.fi/6818022-Perintoverotuksen-kehitys-1919-2009.html
Timestamp: 2019-01-22 23:55:10+00:00
Document Index: 23462986

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PERINTÖVEROTUKSEN KEHITYS - PDF
PERINTÖVEROTUKSEN KEHITYS
Download "PERINTÖVEROTUKSEN KEHITYS 1919 2009"
1 Saimaan ammattikorkeakoulu Liiketalous Lappeenranta Liiketalouden koulutusohjelma Yritysten ja taloushallinnon juridiikka Jussi Havo PERINTÖVEROTUKSEN KEHITYS Opinnäytetyö 2009
2 TIIVISTELMÄ Jussi Havo Perintöverotuksen kehitys , 52 sivua Saimaan ammattikorkeakoulu, Lappeenranta Liiketalous Yritysten ja taloushallinnon juridiikka Opinnäytetyö 2009 Ohjaaja: yliopettaja Marjut Heikkilä Tutkimuksen aiheena oli perintöverotuksen kehitys Suomessa lähinnä itsenäisyyden aikana. Tutkimuksessa pyrittiin selvittämään perintö- ja lahjaverolain erilaisten muutosten vaikutuksia erityisesti perintöveron ankaruuteen ottaen huomioon Suomen rahan arvon muutokset kansalaisten ostovoimassa, joka ehkä parhaiten kuvaa perintöverorasituksen tasoa eri aikakausina. Tutkimusmenetelmänä oli lainsäädännön muutosten seuraaminen ja arvioiminen. Tutkimuksessa perehdyttiin perintöverotuksen kehitykseen lainmuutosten kautta sekä veroluokkiin, omaisuuden arvostamiseen, vähennyksiin ja verohuojennuksiin. Laskennallinen vertailu eri aikakausien perintöverotasosta laadittiin taulukkomuodossa. Tutkimuksessa ilmeni, että vasta viime vuosina tehdyt lainmuutokset ovat lieventäneet selvästi perintöverotusta aikaisempaan verrattuna. Asiasanat: perintöverotus, omaisuuden arvostaminen, vähennys, huojennus, veroluokka, veroasteikko
3 ABSTRACT Jussi Havo Development of Inheritance Taxation , 52 pages Saimaa University of Applied Sciences, Lappeenranta Business Administration Corporate and Financial Law Bachelor s Thesis 2009 Tutor: Principal Lecturer Marjut Heikkilä The purpose of this thesis was to study the development of inheritance taxation in Finland between years The aim was to research the changes and effects of inheritance and gift taxation law and how they have affected inheritance tax burden. The value of money changes in the buying power was considered. The buying power represents perhaps best the inheritance taxation rate of different periods. The thesis was accomplished by researching legislation to evaluate the effects of the changes. The thesis dealt with the development of inheritance taxation, tax brackets, property valuation, deductions and reliefs. A scale was created to compare inheritance tax rates of different periods. The results show that the changes made in recent years have reduced the rate of inheritance taxation in comparison to earlier inheritance taxation rates. Keywords: Inheritance Taxation, Property Valuation, Deduction, Tax Relief, Tax Bracket, Tax Table
4 SISÄLTÖ 1 JOHDANTO Perusteluja aiheen tutkimiselle Tutkimuksen tavoitteet ja rajaukset Tutkimusmenetelmä Lyhenteet 7 2 PERINTÖVEROTUKSEN NYKYINEN SISÄLTÖ Perintöverotuksen tavoitteet Perintöverovelvollisuus Perimysjärjestyksestä Veroluokat ja veroasteikko Perintöverotus muissa maissa.14 3 PERINTÖVEROTUKSEN KEHITYKSESTÄ Ruotsin ja Venäjän vallan aika Laki perintö- ja lahjaverosta Vuoden 1921 perintö- ja lahjaverolaki Vuoden 1940 perintö- ja lahjaverolaki 20 4 VEROLUOKKIEN MUUTOKSISTA 30 5 VAROJEN ARVOSTAMINEN VÄHENNYKSET Voimassa oleva laki Vähennykset aikaisempien lakien mukaan HUOJENNUKSET 42 8 PERINTÖVEROTUKSEN ANKARUUDEN LASKENNALLINEN VERTAILU LOPPUPÄÄTELMIÄ TAULUKOT.. 51 LÄHTEET.. 52
5 1 JOHDANTO Opinnäytetyö käsittelee perintöverotuksen kehitystä itsenäisyyden ajan Suomessa. Keskeisenä tavoitteena on saada yleiskuva perintöverotuksen muutoksista siinä mielessä, onko perintöverotus kiristynyt vai lieventynyt eri aikoina ja millä tavoin. Suomen ensimmäinen yleinen perintöjä ja lahjoja koskeva verolaki oli vuonna 1919 säädetty laki perintö- ja lahjaverosta. Perintöverotus on aina ollut progressiivista eli mitä enemmän on perintöä saanut, sitä enemmän on joutunut maksamaan veroa. Aihepiirin valinnan perusteena on se, että perintöverotus liittyy lähes jokaisen ihmisen elämään ja kuolemaan joko perinnön jättäjänä tai saajana. Perintöverotukseen on liittynyt erityisesti viime aikoina keskustelua, onko se tarpeellista vai ei ja mikä on kohtuullinen perintöveron määrä. Yleisesti kansalaisten keskuudessa perintöverotusta on pidetty liian kireänä. Perintöverotuksella on myös yritystoiminnassa merkitystä, koska yritystoiminnassa voidaan antaa tiettyjä veronhuojennuksia perinnönsaajana olevalle yritystoiminnan jatkajalle. Viimeisten perintö- ja lahjaverolain muutosten yhteydessä oli ollut laajaa ja kiivastakin julkista politisoitunutta keskustelua siitä, pitäisikö perintövero poistaa kokonaan. Perintöverotuksen poistamisvaatimusta yleisesti on osin perusteltu sillä, että omaisuudesta on jo kerran maksettu tulovero ja että sama omaisuus voi joutua verotettavaksi lyhyen ajan kuluessa useamman kerran peräkkäisissä perintösaannoissa. Kritiikkiä on esitetty myös alhaisten vähennysten vuoksi, avopuolisoiden asemasta perintöverotuksessa ja yleensä veroluokista, lesken hallintaoikeuden aiheuttamasta verorasituksesta perillisille siirtyneen omistusoikeuden johdosta ilman hallintaoikeutta ja yritysomaisuuden periytymisestä aiheutuneista veronmaksuongelmista. Perintöverotus on johtanut tietyissä tapauksissa lähes pakonomaiseen verosuunnitteluun verojen minimoimiseksi, mikä on ristiriidassa 5
6 Suomen perintöverojärjestelmän tavoitteiden kanssa. Lisäksi perintöverotuksen poistamista on perusteltu sillä, että useissa Euroopan maissakaan perintöverotusta ei ole enää, esimerkiksi Ruotsissa perintö- ja lahjavero poistettiin kokonaan vuoden 2005 alusta lähtien. Perintöverotuksen poistamisvaatimuksista ja laajasta kannatuksesta huolimatta perintöverotusta ainoastaan lievennettiin viimeaikaisilla lainmuutoksilla. Perintöverotus on edelleen voimassa olevaa oikeutta ja sitä tuskin poistetaan pitkään aikaan. Voidaan myös kysyä, onko mitään merkitystä suurten ikäluokkien kertyneellä omaisuudella, joka pian tulee perintöverotuksen kohteeksi, ja valtio haluaa osansa siitä. 1.1 Perusteluja aiheen tutkimiselle On kiistelty siitä, onko perintöverotus yleensä kiristynyt tai lieventynyt aikojen saatossa ja onko se tällä hetkellä liian ankaraa vai ei. Verotuksen ankaruuteen vaikuttavat monet seikat, kuten yleensä yhteiskunnalliset taloudelliset olosuhteet ja yhteiskunnan tavoitteet lainsäädännöllä vaikuttaa omien lisämenojensa kattamiseen myös perintöverotuloilla. Valtio on osin perustellut verotuksen kiristämistä myös kansalaisten varallisuuden lisääntymisellä. Lainmuutosten taloudellisten vaikutusten tavoitteina on ollut yleensä verotuottojen lisääminen. Kuitenkin on vaikea sanoa varmasti, onko verotus kiristynyt vai lieventynyt kaikki verotukseen vaikuttavat yhteiskunnalliset seikat ja lain osittaismuutokset huomioon ottaen. Yleensä alan tutkimuksissa lain soveltamisesta on lähdetty kulloinkin voimassa olevasta laista. 1.2 Tutkimuksen tavoitteet ja rajaukset Tässä tutkimuksessa pyritään selvittämään perintö- ja lahjaverolain erilaisten muutosten vaikutuksia perintöveron ankaruuteen ottaen huomioon myös Suomen rahan arvon muutokset kansalaisten ostovoimassa käyttämällä muutosten vertailussa rahanarvon muutoskerrointa (rahanarvonkerroin, Nordea Taloudellinen tutkimus 2009, jossa 1 on vuoden 2008 kerroin. Muutoskerroin ei johda tarkasti oikeaan lopputulokseen, koska tutkimuksessa ei otettu huomioon yksityiskohtaisesti perukirjaan kirjattavien omaisuuksien erilaista perintöveroarvoa eri aikoina, esimerkiksi kiinteistöjen kohdalta, mutta juuri parem- 6
7 paakaan lähtökohtaa tutkimuksen tavoitteena olevan perintöverorasituksen vertailuun eri aikakausina ei ole kuin rahan arvon muutoskertoimen käyttö. Tutkimuksessa esiintyvät markat ovat aina sen vuoden markkoja, jolloin lainmuutokset on tehty. Tutkimus rajataan perintöverotukseen, vaikkakin perintö- ja lahjaverolaki on aina sisältänyt myös lahjoituksia koskevat säännökset. Tässä tutkimuksessa aiheen rajaus lahjojen jättämisestä tutkimuksen ulkopuolelle on perusteltua jo tutkimusaiheen laajuuden vuoksi. Samasta syystä tarkkaa analyysiä ei tässä tehdä eri omaisuuslajien, kuten kiinteistöjen arvostamisesta perintöverotuksessa eri aikakausina, joilta osin viitataan alan kirjallisuuteen (esim. Mattila 1984). Vuonna 1919 säädettiin ensimmäinen erillinen laki perinnön ja lahjan verottamisesta, joten tutkimus käsittää pääasiassa vuodet Tutkimuksessa perehdytään vuoden 1919 jälkeen säädettyihin tärkeimpiin lainmuutoksiin. 1.3 Tutkimusmenetelmä Tutkimuksessa käytetään kvalitatiivista tutkimusmenetelmää. Tutkimuksessa esitettävää tietoa aiheesta on saatavissa kulloinkin voimassa olleista perintö- ja lahjaverolain sisällöistä, lakien esitöistä perusteluineen, kuten hallituksen esityksistä lakeja muutettaessa sekä perintöverotusta käsittelevästä alan kirjallisuudesta, mediasta ja tilastotiedoista. Menneiden lähivuosikymmenien muutoksista ja niiden vaikutuksista perintöverotukseen on ollut saatavissa tietoa perhe- ja perintöoikeudellisia asioita 30 vuotta laaja-alaisesti hoitaneesta asianajotoimistosta haastatteluin ja hyödyntämällä siellä kertynyttä laajaa asiakirja-arkistoa. 1.4 Lyhenteet PerVL PK mom. Perintö- ja lahjaverolaki Perintökaari Momentti 7
8 2 PERINTÖVEROTUKSEN NYKYINEN SISÄLTÖ Tässä luvussa käsitellään perintöverotuksen nykytilannetta, perintöverotuksen tavoitteita, perintöverovelvollisuutta, veroluokkia, perintöveroasteikkoja ja vähennyksiä. 2.1 Perintöverotuksen tavoitteet Perintöverotuksen tavoitteet jaetaan fiskaalisiin ja jakopoliittisiin tavoitteisiin. Fiskaalinen tavoite tarkoittaa sitä, että perintöverotuksen, kuten myös muiden veromuotojen, alkuperäinen tavoite on ollut valtion varaintarpeen tyydyttäminen. Jakopoliittisilla tavoitteilla tarkoitetaan tulojen ja varallisuuden keskittymisen estämistä tai jo keskittyneiden tulojen ja varallisuuden uusjakoa. Taustalla on siis ajatus tulo- ja varallisuuserojen kaventamisesta. Viime vuosina varallisuuserojen on kuitenkin todettu kasvaneen, joten ainakaan käytännössä jakopoliittiset tavoitteet eivät näytä toteutuneen. (Puronen 2008, 6 10.) 2.2 Perintöverovelvollisuus Perintöveroa on maksettava valtiolle perintönä tai testamentilla saadusta omaisuudesta, jos perinnönjättäjä tai perillinen tai testamentinsaaja asui kuolinhetkellä Suomessa sekä perintönä tai testamentilla saadusta Suomessa olevasta kiinteästä omaisuudesta sekä sellaisen yhteisön osakkeista tai osuuksista, jonka varoista enemmän kuin 50 prosenttia muodostuu Suomessa olevasta kiinteästä omaisuudesta. (PerVL /1392.) Verotoimisto määrää perintöveroasteikon mukaan perintöveron, jonka määrä riippuu perityn omaisuuden arvosta. Omaisuuden laatu ei vaikuta veronalaisuuteen. (Helokoski & Lindholm 2001, 12.) 8
9 Perinnönjättäjän kuoleman jälkeen alkaa perillisen ja testamentinsaajan velvollisuus suorittaa perintöveroa (PerVL 5 ). Mikäli testamentissa on määräys, jonka mukaan testamentinsaaja saa perittävään omaisuuden omistukseensa vasta joidenkin testamentissa sanottujen ehtojen täytyttyä, alkaa perintöverovelvollisuus vasta, kun ehdot ovat täyttyneet (PerVL 7 ). Suomessa vakituisesti asuvan henkilön kuoleman jälkeen on toimitettava perunkirjoitus kolmen kuukauden kuluessa kuolemasta (PK 20 luku 1 ). Perunkirjoituksella on kaksi päätehtävää: se ilmoittaa pesän varat ja velat vainajan kuolinhetkellä ja muodostaa perintöverotuksen perustan. Perukirjan avulla osakkaat voivat arvioida pesän velkavastuukyvyn ja jakoon tuleva omaisuus tulee yksilöidyksi. (Helokoski & Lindholm 2001, 21.) 2.3 Perimysjärjestyksestä Perintöverotuksen ymmärtämiseksi pitää ottaa huomioon perimysjärjestys, josta säännellään perintökaaressa. Perimysjärjestyksestä on johdettu myös veroluokat ja veroasteikot niin, että mitä kaukaisempi sukulaisuussuhde perinnönsaajalla on perittävään, sitä suuremman veron perinnöstä joutuu maksamaan. Ne, jotka eivät ole olleet sukua perinnönjättäjälle, ovat aina joutuneet maksamaan suurimman perintöveron. Sukulaisten perintöoikeudesta säädetään perintökaaren 2 luvussa, jonka mukaan lähinnä saavat perinnön rintaperilliset (lapset) ja kuolleen lapsen tilalle tulevat hänen jälkeläisensä (PK 2 luku 1 ). Jollei perittävältä ole jäänyt rintaperillistä, saavat perinnön hänen isänsä ja äitinsä puoliksi, mutta jos isä tai äiti on kuollut, jakavat perittävän veljet ja sisaret hänen osansa. Kuolleen veljen tai sisaren sijaansa tulevat hänen jälkeläisensä, ja jos veljiä tai sisaria tai heidän jälkeläisiään ei ole, mutta jompikumpi perittävän vanhemmista elää, saa tämä koko perinnön. Myös veli- ja sisarpuolet ja heidän jälkeläisensä voivat olla perillisinä. (PK 2 luku 2.) 9
10 Jollei edellä sanottuja perillisiä ole, saavat perittävän isovanhemmat koko perinnön. Milloin joku isovanhemmista on kuollut, saavat hänen lapsensa sen osan perinnöstä, mikä hänelle olisi tullut. Perillisten piiri vieläkin laajenee, jos toinen isovanhemmista on kuollut, mutta siihen ei paneuduta tämän tarkemmin. (PK 2 luku 3.) Tarkennuksena vielä todetaan, että perittävän veljien ja sisarten lapset ja lasten alenevassa polvessa olevat ovat perillisasemassa, mutta serkut eivät enää peri toisiaan. Ottolapsi perii vain ottovanhempansa nykyisen lain mukaan, ei biologisia vanhempiaan jälkeen vahvistetuissa ottolapsisuhteissa, kun perintökaaren 4 luku lapseksiottamiseen perustuvasta perintöoikeudesta oli kumottu. Tätä aikaisemmissa vanhoissa ottolapsisuhteissa biologisilla vanhemmilla oli perintöoikeus lapsettomana kuolleeseen ottolapseen ja ottolapsella oli perintöoikeus biologiseen vanhempaansa, joten kumottu perintökaaren 4 luku tulee vielä silloin tällöin sovellettavaksi. Perintökaaren 3 luvun 1 :n mukaan, jos perittävä oli naimisissa eikä häneltä jäänyt rintaperillistä, menee jäämistö perintönä eloonjääneelle puolisolle eli tällöin leski voi joutua maksamaan perintöveroa vainajalta jääneestä perinnöstä. Milloin edellä sanotussa tapauksessa lesken kuollessa ensiksi kuolleen puolison isä, äiti, veli tai sisar tai veljen tai sisaren jälkeläinen (ns. toissijaiset perilliset) ovat elossa, saavat ne heistä, joilla silloin lähinnä on oikeus periä ensiksi kuollut puoliso, puolet eloonjääneen puolison pesästä. Tämä puolittaminen on pääsääntö, josta perintökaaren 3 luvussa on joitakin poikkeuksia, joihin ei tässä paneuduta tarkemmin. Jos leskeltä ei jäänyt omia perillisiä, saavat ensiksi kuolleen puolison perilliset koko perinnön lesken jälkeen. (PK 3 luku 1.) Niin sanottuna lesken suojasäännöksenä tuli voimaan perintökaaren 3 lukuun lisätty tärkeä 1a, jonka mukaan eloonjäänyt puoliso saa pitää kuolleen puolison jäämistön jakamattomana hallinnassaan, jollei rintaperillisen jakovaatimuksesta tai perittävän tekemästä testamentista muuta johdu ja vaatimuksista huolimatta leski aina saa pitää jakamattomana hallinnassaan puolisoiden yhteisenä kotina käytetyn asunnon ja yhteisessä kodissa olevan tavanmukaisen 10
11 asuntoirtaimiston (PK 3 luku 1a ). Säännöksen tavoitteena on ollut turvata leskelle saavutetun asumistason säilyminen (Aarnio & Kangas 1983, 133). Hallintaoikeudestaan leski ei joudu maksamaan perintöveroa (PerVL 8 2 mom /463). Tämä oli lesken kannalta tärkeä lisäys lakiin, sillä ennen suojasäännöstä lesken asumisen turvaamiseksi ensiksi kuolleen puolison jälkeen puolisoiden oli tehtävä keskinäinen hallinta- tai omistusoikeustestamentti, mikä ei kuitenkaan varmasti turvannut leskeä rintaperillisten lakiosavaatimuksilta ja vaaralta, että leski menettää kotinsa. Lisäksi leski saattoi joutua maksamaan perintöveroa puolisoltaan testamentilla omistusoikeuksin siirtyneestä asunnon käsittävästä omaisuudesta, ei kuitenkaan testamentilla hallintaoikeudella saamastaan omaisuudesta. (PerVL 8 mom /463.) Jollei perillistä ole, menee perintö valtiolle (PK 5 luku 1 ). Valtiokonttori voi päättää, että omaisuus luovutetaan kokonaan tai osittain perittävän läheiselle ja myös sille kunnalle, jossa perittävä oli viimeksi asunut ja kiinteä omaisuus sille kunnalle, jossa omaisuus sijaitsee (PK 5 luku 2 1 mom.). Kunta ei joudu maksamaan perintöveroa (PerVL /378), mutta perittävän läheiselle luovutetusta omaisuudesta saaja joutuu maksamaan korkeimman veroluokan mukaisen veron. 2.4 Veroluokat ja veroasteikko Verovelvolliset jaetaan perintöverotuksessa eri veroluokkiin sen mukaan, mikä on heidän suhteensa perinnönjättäjään. Perilliset ja testamentinsaajat jaetaan kahteen veroluokkaan. Ensimmäiseen veroluokkaan luetaan perinnönjättäjän aviopuoliso (myös rekisteröidyn parisuhteen parisuhdekumppani), suoraan ylenevässä tai alenevassa polvessa oleva perillinen (lapsi, ottolapsi, isä, äiti, ottovanhemmat), aviopuolison suoraan alenevassa polvessa oleva perillinen sekä perinnönjättäjän kihlakumppani, jolle annetaan perintökaaren 8 luvun 2 :ssä tarkoitettu avustus. (PerVL /1063.) 11
12 Toiseen veroluokkaan luetaan muut sukulaiset ja vieraat, kuten perinnönjättäjän sisarukset ja sisarpuolet ja sisarusten ja sisarpuolien jälkeläiset ja myös kaikki muut, jotka saavat omaisuutta perintönä tai testamentilla. (PerVL /1063.) Avopuoliso ei peri avopuolisoaan, mutta jos hän saa omaisuutta testamentilla avopuolisoltaan, hän kuuluu II veroluokkaan. Poikkeuksena on kuitenkin perintö- ja lahjaverolain 11 3 momentin mukainen avioliitonomainen avosuhde, jossa perinnönsaaja kuuluu I veroluokkaan ja josta jäljempänä. Mikäli perinnönjättäjällä ei ollut perintöön oikeutettuja sukulaisia tai testamentinsaajia, perintö menee valtiolle (PK 5 luku 1 ). Valtion saanto on kokonaan perintö- ja lahjaverosta vapaa, koska veronsaaja ei voi olla verovelvollinen itselleen (Puronen 2008, 19, 63). Perintöverosta ovat olleet vapautetut valtio ja sen laitokset, maakunnat, kunnat ja kuntayhtymät, seurakunnat, hyväntekeväisyysjärjestöt ja oppilaitokset, yleishyödylliset yhteisöt ym. (PK 5 luku 2 1 mom.). Perinnönjättäjän omaisuus siirtyy perillisille ja testamentinsaajille tämän kuolinhetkellä, jolloin alkaa pääsäännön mukaan velvollisuus suorittaa veroa laissa mainituin poikkeuksin (PerVL 5 ). Ratkaiseva ajankohta on kuolinpäivä (Puronen 2008, 87). Jos perillinen tai testamentinsaaja ei vastaanota saantoa kymmenen vuoden kuluessa, saajan oikeus vanhenee (PK 16 luku 1 ). Perillisasemassa oleva henkilö voi luopua perinnöstä aktiivisella luopumistoimella, joka on tehtävä kirjallisesti laissa määrättyjä muotosääntöjä noudattaen (PK 17 luku 2 a ). Tällöin hän ei myöskään joudu maksamaan perintöveroa. Perintöverotuksen perusteeksi tulee se käypä arvo eli omaisuuden todennäköinen luovutushinta, joka omaisuudella oli verovelvollisuuden alkaessa. Kuolinpesän omaisuuden arvosta voidaan vähentää vainajan hautaamisesta, perunkirjoituksesta ja hautakiven hankkimisesta ja pystyttämisestä aiheutuvat kohtuulliset kustannukset. Myös velat, joihin luetaan kuolinpesästä menevät, 12
13 perinnönjättäjän elinaikaan kohdistuvat verot ja maksut, voidaan vähentää. Perinnönjättäjän puolison saaman hallintaoikeuden arvo voidaan vähentää verovelvolliselle tulevan omaisuuden arvosta, kun hallintaoikeus koskee asuntoa ja asuntoirtaimistoa. (PerVL 9.) Veronalaisesta perintöosuudesta saavat vähentää perinnönjättäjän puoliso (puolisovähennys) ja sellainen perinnönjättäjän suoraan alenevassa polvessa oleva perillinen, jolla perinnönjättäjän kuolinhetkellä lähinnä oli oikeus periä perinnönjättäjä ja joka tuolloin ei ollut täyttänyt 18 vuotta, (alaikäisyysvähennys). (PerVL /1063.) Seuraavassa nykyiset perintöveroasteikot: Taulukko 1. Perintöveroasteikko 2008 (voimaan 2009), I veroluokka (PerVL /1079) Verotettavan osuuden arvo euroina Veron vakioerä osuuden alarajan kohdalla euroina Veroprosentti ylimenevästä osasta II veroluokka Verotettavan osuuden arvo euroina Veron vakioerä osuuden alarajan kohdalla euroina Veroprosentti ylimenevästä osasta Jos perintöosuus on esimerkiksi euroa, perintöveroa maksetaan 100 euroa sekä I että II veroluokassa, mutta ylimenevästä osasta veroprosentit ovat erisuuruiset. 13
14 2.5 Perintöverotus muissa maissa Perintövero on voimassa 20 EU-maassa. EU-maista perintöveroa ei peritä Ruotsissa, Portugalissa, Latviassa, Slovakiassa, Itävallassa, Kyproksella ja Virossa. Muista maista esimerkiksi Kanadassa, Uudessa-Seelannissa, Australiassa, Ukrainassa ja Venäjällä perintöveroa ei peritä. Ainakin Yhdysvalloissa ja Isossa-Britanniassa on käytössä jäämistöverojärjestelmä, jossa jäämistövero kohdistetaan koko perintöön yhtenä kokonaisuutena, kun taas perintöosuusverojärjestelmässä perintöosuusvero lasketaan kullekin perinnönsaajalle erikseen. Jäämistöverojärjestelmässä jäämistöstä suoritettavan veron määrä on periaatteessa yhtä suuri riippumatta perillisten ja testamentinsaajien määrästä ja heidän suhteestaan perinnönjättäjään. Jäämistövero kannetaan Yhdysvalloissa liittovaltiotasolla, mutta osavaltiot voivat itse päättää, perivätkö ne myös perintöja lahjaveron. (Puronen 2008, 11.) 14
15 3 PERINTÖVEROTUKSEN KEHITYKSESTÄ Tässä luvussa käydään läpi Suomen perintöverotuksen historiaa. 3.1 Ruotsin ja Venäjän vallan aika Ruotsin vallan aikana luotiin ne veromuodot, joiden pohjalta perintöverotus toteutettiin Suomen ollessa osa Venäjän keisarikuntaa. Tärkeimpiä veroja olivat leimavero, ns. köyhäinprosentti, kuolinpesäkalustoprosentti ja suostuntavero. Leimavero, jonka ensimmäiset asetukset annettiin 1600-luvulla, perittiin testamentin, pesäluettelon ja perinnönjakokirjan kirjoittamisesta. Arvohenkilöt joutuivat maksamaan korkeamman leimaveron, joka oli kuitenkin varallisuuden suuruudesta riippumaton. Vuodesta 1732 lähtien testamentista perittävä leimavero riippui varallisuuden arvosta, vuonna 1803 myös pesäluetteloista ja perinnönjakokirjoista kannettavien leimaverojen määräämisperusteeksi tulivat kuolinpesän säästöt. (Henttula 2005, ) Vuonna 1698 luodun köyhäinprosentin perusteella kunkin perityn jäämistön osalta oli maksettava 1/8 prosenttia kuolinpesän varallisuudesta köyhille. Ylimpien säätyjen henkilöiden osalta kannettiin 1750-luvulta lähtien myös kuolinpesäkalustoprosentti, joka oli 1/4 prosenttia kuolinpesän säästöistä. (Henttula 2005, ) Suostuntavero kannettiin ensin vuodesta 1789 lähtien vain rahaomaisuudesta, joka testamentattiin muille kuin puolisolle tai rintaperillisille. Suostuntaveron veropohja laajennettiin rahan lisäksi kaikkeen muuhun testamentilla luovutettuun omaisuuteen 1800-luvun alusta lähtien. Veron suuruus oli aluksi prosentti rahamäärän arvosta, mutta myöhemmin se korotettiin kuuteen prosenttiin testamentatun omaisuuden arvosta. Lisäksi 1800-luvulla säädettiin, että kuolinpesien, joissa ei ollut vainajan lähisukulaisia osakkaina, tuli maksaa myös erillisenä suostuntaverona kaksi prosenttia pesän säästöistä. (Henttula 2005, 25.) 15
16 Perintöverotus perustui pääasiassa Ruotsin vallan aikana säädetyille veroille, vaikka Venäjän vallan viimeisinä aikoina oli pyrkimyksiä säätää yhtenäinen perintö- ja lahjaverolaki (Henttula 2005, 26 27). 3.2 Laki perintö- ja lahjaverosta ( /85) Itsenäisen Suomen ensimmäinen perintö- ja lahjaverolaki tuli voimaan vuonna Laki perustui perintöosuusverojärjestelmälle ja kumosi kaikki entiset perintöverotuksen muodot. Perintövero määrättiin perukirjan perusteella, jos ei laillista perinnönjakoa ollut suoritettu. (Henttula 2005, 27.) Vuoden 1919 lain soveltaminen osoittautui ongelmalliseksi, koska se oli hyvin niukkasanainen, eikä sen vähäisestä valmistelumateriaalista ollut tulkinta-apua pulmallisissa tilanteissa. Laki oli voimassa vain heinäkuun 1. päivästä 1919 vuoden 1921 loppuun. (Smått 2004, 35.) Perintöveroa suoritettiin, kun omaisuus perinnön tai testamentin nojalla siirtyi toiselle 1) Suomessa olevasta kiinteistöstä ja sen käyttöön kuuluvasta irtaimistosta 2) Suomessa olevasta irtaimesta omaisuudesta, jonka Suomen kansalainen tai sellainen ulkomaalainen, jolla kuollessaan oli pysyvä asunto Suomessa, oli jättänyt jälkeensä sekä 3) muualla olevasta irtaimesta omaisuudesta, joka kuului Suomen kansalaisen jäämistöön. (Laki perintö- ja lahjaverosta /85.) Omaisuuden arvo laskettiin sen hinnan mukaan, mikä siitä myytäessä todennäköisesti voitiin saada (Laki perintö- ja lahjaverosta 8 1 mom /85). Laki vastasi nykyisen lain tarkoittamaa käypää arvoa omaisuuden todennäköisestä luovutushinnasta. Lain 11 :ssä sanotaan: Perintöveroa maksetaan osuudesta, joka perinnön tai testamentin nojalla tulee rintaperilliselle, isälle tahi äidille tai testamentin nojalla jälkeenjääneelle aviopuolisolle tai rintaperillisen jälkeläiselle, seuraavan asteikon mukaan: 16
17 Taulukko 2. Perintöveroasteikko 1919 (Laki perintö- ja lahjaverosta /85) Osuuden arvo, mk. 1,000 2,000 Vero osuuden alarajan kohdalla sadalta markalta 0.4 Veron vakioerä, mk. 4 Lisäys alarajan yli menevästä kultakin täydeltä sadalta markalta mk. 1 2,000 5, ,000 10, ,000 20, ,000 40, ,000 80, , , , , , , , , , , ,000 1,280, , ,280,000 5 sadalta osuuden arvosta Edellä mainitulla tavalla laskettu veromäärä maksetaan: kolminkertaisena osuudesta, jonka perinnön tai testamentin nojalla saa veli, sisar tahi veli- tai sisarpuoli; viisinkertaisena osuudesta, joka tulee isän tai äidin vanhemmille taikka veljen, sisaren tahi veli- tai sisarpuolen jälkeläiselle; sekä seitsenkertaisena osuudesta, joka joutuu kaukaisempaa sukua olevalle taikka vieraalle. (Laki perintö- ja lahjaverosta /85) Vuoden 1919 perintöosuuden verotettavan arvon alaraja markkaa vastaa tänä päivänä ostovoimaltaan 369 euroa, mikä on Suomen itsenäisyyden ajan alhaisin alaraja. Veron vakioerä 4 markkaa vastaa 1,48 euroa. 3.3 Vuoden 1921 perintö- ja lahjaverolaki ( /292) Vuoden 1921 lain tavoitteena oli vuoden 1919 lain soveltamisessa ilmenneiden varojen arvostamiseen liittyvien ongelmien korjaaminen ja varojen arvostamiskäytännön yhtenäistäminen. Varojen arvostamista koskevat määräykset oli sidottava yhteen vuoden 1920 tulo- ja omaisuusverosta annetun lain kanssa. (Hallituksen esitys 46/1921.) 17
18 Tärkein muutos vuoden 1919 lakiin oli sidossuhteen luominen perintö- ja lahjaverotuksen ja tulo- ja varallisuusverotuksen välille (Smått 2004, 37). Perintöveroa suoritettiin, kun omaisuus siirtyi perintönä tai testamentilla toiselle: 1) Suomessa olevasta kiinteästä ja sen käyttöön kuuluvasta irtaimistosta ja Suomessa olevaan taloudelliseen yritykseen sijoitetusta omaisuudesta 2) muusta kuin 1 kohdassa mainitusta, Suomessa olevasta irtaimesta omaisuudesta, jonka Suomen kansalainen tai ulkomaalainen, jonka asunto ja kotipaikka hänen kuollessaan olivat Suomessa, oli jättänyt jälkeensä sekä 3) muualla olevasta irtaimesta omaisuudesta, joka kuului Suomen kansalaisen jäämistöön. (PerVL /292.) Perintöveroa maksettiin osuudesta, joka tuli perinnönjättäjän jälkeläiselle, ottolapselle, isälle, äidille, ottovanhemmalle tai aviopuolisolle, seuraavan taulukon mukaan: Taulukko 3. Perintöveroasteikko 1921 (voimaan 1922) (PerVL /292) Osuuden arvo mk 2,000 4,000 Vero osuuden alarajan kohdalla, sadalta markalta 1 Veron vakioerä mk 20 Lisäys kultakin alarajan yli menevältä täydeltä sadalta markalta 2 4,000 8, ,000 16, ,000 32, ,000 64, , , , , , , , , , , ,000 1,024, , ,024,000 2,048, , ,048,000 vero: 10 prosenttia osuuden arvosta Edellä mainitulla tavalla laskettu veromäärä maksetaan: kolminkertaisena osuudesta, jonka saa veli, sisar tahi veli- tai sisarpuoli; 18
19 nelinkertaisena osuudesta, joka tulee isän tai äidin vanhemmille taikka veljen, sisaren tahi veli- tai sisarpuolen jälkeläiselle; sekä viisikertaisena osuudesta, joka joutuu muulle sukulaiselle taikka vieraalle. (PerVL /292) Verotettavan osuuden alaraja markkaa vastaa 606 euroa nykyrahassa ja veron vakioerä 20 markkaa vastaa 6 euroa. Osuudesta, jonka arvo oli enintään markkaa (9 097 euroa nykyrahassa), saivat vähentää perinnönjättäjän 1) lapsi, joka ei ollut täyttänyt 15 vuotta tai joka henkisen tai ruumiillisen vian takia oli ansiotyöhön kykenemätön, markkaa (6 064 euroa) 2) lapsi, joka ei ollut täyttänyt 21 vuotta, markkaa (4 548 euroa) 3) aviopuoliso markkaa (4 548 euroa). (PerVL /292.) Kuolinpesän omaisuuden arvosta saatiin vähentää vainajan hautaamis- ja perunkirjoitus- ja pesänjakokustannukset, velat (joihin luettiin myös kuolinpesästä menevät julkiset maksut ja verot) ja jos verovelvollisen tulee toimittaa toiselle rahanarvoinen suoritus tai antaa toisen käyttää hyväkseen verovelvollisen omaisuutta, mikäli tämä ei saa siitä vastiketta (PerVL /292). Vuonna 1937 perintöveroasteikkoa muutettiin. Perintöveroa maksettiin osuudesta, joka tuli perinnönjättäjän jälkeläiselle, ottolapselle, isälle, äidille, ottovanhemmalle tai aviopuolisolle, seuraavan taulukon mukaan: Taulukko 4. Perintöveroasteikko 1937 (PerVL ) Osuuden arvo mk. 20,000 40,000 40,000 80,000 80, , , , , , ,000 1,280,000 1,280,000 2,240,000 2,240,000 vero: Vero-osuuden alarajan kohdalla sadalta markalta mk prosenttia osuuden arvosta Veron vakioerä mk ,400 6,400 17,600 44, ,800 Lisäys kultakin alarajan yli menevältä täydeltä sadalta markalta mk
20 Edellä mainitulla tavalla laskettu vero maksetaan: kaksinkertaisena osuudesta, jonka saa veli, sisar tahi veli- tai sisarpuoli; kolminkertaisena osuudesta, joka tulee isän tai äidin vanhemmille taikka veljen, sisaren tahi veli- tai sisarpuolen jälkeläiselle; sekä viisinkertaisena osuudesta, joka joutuu muulle sukulaiselle tahi vieraalle. (PerVL ) Verotettavan osuuden alaraja markkaa vastaa euroa tänä päivänä ja veron määrä 300 markkaa vastaa 98 euroa. Merkittävä muutos toisen ja kolmannen veroluokan kannalta oli se, että nyt toisessa maksettiin kaksinkertaisena ja kolmannessa kolminkertaisena, kun aiemmin maksettiin toisessa kolminkertaisena ja kolmannessa nelinkertaisena. 3.4 Vuoden 1940 perintö- ja lahjaverolaki ( /378) Suomen viimeisin perintö- ja lahjaverolaki on vuodelta 1940 ja sen pykäliä on sen jälkeen muutettu useita kertoja. Vuoden 1940 lain säätäminen lähti liikkeelle vuoden 1921 perintö- ja lahjaverolain todetuista muutostarpeista 1930-luvulla. Vuonna 1931 eduskunnassa katsottiin perintö- ja lahjaverolain kaipaavan perusteellista uudistusta ja hallitus oli vuonna 1936 katsonut veroasteikon 1921 annetussa laissa kohtuuttoman korkeaksi ja ennen kokonaisuudistusta sitä tulisi lieventää ja sen johdosta veroasteikkoon tehtiin muutoksia, jotka vahvistettiin Voimassa ollut laki katsottiin muiltakin osin vaikeaksi ja kohtuuttomaksi sekä mahdottomaksi soveltaa. Tämä koski muun muassa veronkantoa ja perimistä ja testamentilla tai lahjana saadun nautintaoikeuden, eläkkeen ja muun elinkautisen tai muun määrävuotisen etuuden arvioimista tulo- ja omaisuusverolaissa säädetyllä tavalla. Hallituksen esityksessä katsottiin kohtuulliseksi ja oikeudenmukaiseksi, ettei niitä enää veroteta perintö- ja lahjaverolain nojalla, vaan tuloja omaisuusverolain nojalla. Myös lesken verovelvollisuus puolisonsa jälkeen katsottiin kohtuuttomaksi silloin, kun hän ei saanut omistusoikeutta puolisonsa yksityiseen omaisuuteen tai pesäosuuteen keskinäisellä testamentilla, ainoastaan hallintaoikeuden. (Hallituksen esitys 59/1940.) 20
21 Ehdotuksia vastaavat muutokset tehtiin lakiin ja lesken oikeuksia koskeva 8 on edelleen voimassa olevaa oikeutta. Toisaalta hallituksen esityksessä oli viitattu valtion vaikeaan rahataloudelliseen tilaan, joka vaatii runsaasti uusia verotuloja, joten 1937 laissa annettu veroasteikko ehdotettiin korotettavaksi, mikä ehdotus hyväksyttiin. Muilta osilta vuoden 1921 lakia pidettiin ajantasaisena ja toimivana, joten suuriin muutoksiin ei ollut tarvetta (Smått 2004, 38). Perintöveroa suoritettiin, kun omaisuus perintönä tai testamentilla siirtyi toiselle: 1) Suomessa olevasta kiinteästä omaisuudesta ja irtaimesta omaisuudesta 2) muualla olevasta irtaimesta omaisuudesta, joka kuului Suomessa asuneen henkilön jäämistöön (PerVL /378). Lain 11 :ssä kuolinpesästä tulevien osuuksien saajat luettiin sukulaisasteen perusteella seuraaviin neljään veroluokkaan: I. perinnönjättäjän aviopuoliso, lapsi, ottolapsi, isä, äiti, ottovanhemmat ja lapsen tai ottolapsen rintaperillinen; II. perinnönjättäjän veli, sisar ja veli- tai sisarpuoli sekä henkilö, joka vähintään viimeiset kymmenen vuotta perinnönjättäjän kuolinhetkeen asti on ollut hänen palveluksessaan ja häntä hoitanut; III. perinnönjättäjän isän ja äidin vanhemmat sekä veljen, sisaren ja veli- tai sisarpuolen jälkeläinen; sekä IV. muut sukulaiset ja vieraat. (PerVL /378.) Perintöveroa maksettiin I veroluokassa seuraavan asteikon mukaan: Taulukko 5. Perintöveroasteikko 1940 (PerVL /378) Verotettava osuuden arvo markkaa 20,000 40,000 40,000 80,000 80, ,00 160, , , , ,000 1,280,000 1,280,000 2,240,000 2,240,000 - Vero % osuuden alarajan kohdalla vero 11 markkaa täydeltä sadalta markalta: 21 Veron vakioerä markkaa 400 1,200 3,200 8,000 20,800 51, ,600 Vero % alarajan yli menevästä osasta
22 II veroluokassa asteikon mukainen vero kaksinkertaisena; III veroluokassa asteikon mukainen vero kolminkertaisena; IV veroluokassa asteikon mukainen vero viisinkertaisena. (Perintö- ja lahjaverolaki /378) Verotettavan osuuden alaraja markkaa vastaa euroa nykyrahassa ja veron vakioerä 400 markkaa vastaa 106 euroa. Kun osuuden arvo oli enintään markkaa ( euroa nykyrahassa), siitä sai ennen verojen määräämistä vähentää 1) lapsi tai ottolapsi, joka verovelvollisuuden alkaessa ei ollut täyttänyt kuuttatoista vuotta tai joka henkisen tai ruumiillisen vian takia oli ansiotyöhön kykenemätön, markkaa ( euroa) 2) lapsi tai ottolapsi, joka oli täyttänyt kuusitoista, mutta ei kahtakymmentäyhtä vuotta, ja aviopuoliso markkaa ( euroa); sekä 3) vähintään viimeiset kymmenen vuotta perinnönjättäjän kuolinhetkeen asti hänen palveluksessaan ollut ja häntä hoitanut henkilö markkaa (5 308 euroa). Jos jäämistöön kuului huone- ja talouskaluja, vaatteita sekä muuta asuntoirtaimistoa, oli perintö, kun perinnönsaajana oli lapsi tai ottolapsi tai aviopuoliso sen omaisuuden kohdalta verovapaa markan (5 308 euron) määrään asti osuutta kohti. (PerVL /378.) Perintöveroasteikkoa muutettiin 1950, jolloin verotettavan osuuden alaraja nostettiin markasta markkaan eli nykyrahassa 699 eurosta euroon. Veroluokkia ei muutettu. Perintöveroa maksettiin I veroluokassa seuraavan asteikon mukaan: Taulukko 6. Perintöveroasteikko 1950 (PerVL /213) Verotettavan omaisuuden arvo mk tai enemmän Veron vakioerä osuuden alarajan kohdalla mk Vero-% alarajan yli menevästä osasta
23 II veroluokassa asteikon mukainen vero kaksinkertaisena; III veroluokassa asteikon mukainen vero kolminkertaisena; sekä IV veroluokassa asteikon mukainen vero viisinkertaisena. (PerVL /213) Verotettavan osuuden alaraja markkaa vastaa euroa nykyrahassa. Veron vakioerä markkaa vastaa nykyisin 34 euroa. Samalla muutettiin 12, jossa määrättiin vähennyksistä. Veronalaisista perintöosuuksista saivat vähentää 1) perinnönjättäjän puoliso markkaa ( euroa nykyrahassa) 2) perinnönjättäjän lapsi tai ottolapsi tai näiden rintaperillinen, joka ei ollut täyttänyt kahtakymmentäyhtä vuotta, markkaa (3 498 euroa) sekä sen lisäksi markkaa (699 euroa) jokaiselta täydeltä vuodelta, jonka hän oli alle kahdenkymmenenyhden vuoden iän 3) perinnönjättäjän lapsi tai ottolapsi tai näiden rintaperillinen, joka henkisen tai ruumiillisen vian takia oli ansiotyöhön kykenemätön, edellisessä kohdassa mainittujen määrien lisäksi markkaa (6 996 euroa) 4) vähintään viimeiset kymmenen vuotta perinnönjättäjän kuolemaan asti hänen palveluksessaan ollut ja häntä hoitanut henkilö markkaa (3 498 euroa) sekä 5) perinnönjättäjän puoliso ja lapsi tai ottolapsi tai näiden rintaperillinen, kun jäämistöön sisältyi huoneja talouskaluja, vaatteita sekä muuta asuntoirtaimistoa, enintään markkaa (3 498 euroa) perintöosuutta kohti (PerVL /213). Vuonna 1959 perintöveroasteikkoa muutettiin ja perintöveroa maksettiin I veroluokassa seuraavasti alkaen: Taulukko 7. Perintöveroasteikko 1959 (voimaan 1960) (PerVL /520) Verotettavan osuuden arvo mk tai enemmän Veron vakioerä osuuden alarajan kohdalla mk Vero-% alarajan yli menevästä osasta
24 II veroluokassa asteikon mukainen vero kaksinkertaisena; III veroluokassa asteikon mukainen vero kolminkertaisena; IV veroluokassa asteikon mukainen vero viisinkertaisena. (PerVL /520) Verotettavan osuuden alaraja markkaa vastaa euroa ja veron vakioerä markkaa osuuden alarajan kohdalla vastaa 42 euroa. Veronalaisesta perintöosuudesta saivat vähentää 1) perinnönjättäjän puoliso markkaa ( euroa nykyrahassa); 2) perinnönjättäjän lapsi tai ottolapsi tai näiden rintaperillinen, joka ei ollut täyttänyt 20 vuotta, markkaa (3 153 euroa) sekä markkaa (630 euroa) jokaiselta täydeltä vuodelta, jonka hän oli alle 21 vuoden iän 3) perinnönjättäjän lapsi tai ottolapsi tai näiden rintaperillinen, joka henkisen tai ruumiillisen vian takia oli kykenemätön ansiotyöhön, edellisessä kohdassa mainittujen määrien lisäksi markkaa (6 307 euroa) 4) vähintään viimeiset 10 vuotta perinnönjättäjän kuolemaan asti hänen palveluksessaan ollut ja häntä hoitanut henkilö markkaa (3 153 euroa) 5) perinnönjättäjän puoliso ja lapsi tai ottolapsi tai näiden rintaperillinen, kun jäämistöön sisältyi huone- ja talouskaluja, vaatteita sekä muuta asuntoirtaimistoa, enintään markkaa (4 204 euroa) perintöosuutta kohti. (PerVL /520.) Vuonna 1979 IV veroluokka poistettiin ja perintöveroasteikko, joka oli pysynyt samana lähes 20 vuotta, muutettiin. I veroluokka pysyi samana, II veroluokkaan siirrettiin veljen, sisaren ja veli- tai sisarpuolen jälkeläinen III veroluokasta, III veroluokasta tuli muut sukulaiset ja vieraat. (PerVL /318.) Perintöveroa maksettiin I veroluokassa vuonna 1979 seuraavan asteikon mukaan: 24
25 Taulukko 8. Perintöveroasteikko 1979 (PerVL /318) Verotettavan osuuden arvo mk Veron vakioerä osuuden alarajan kohdalla mk Vero-% ylimenevästä osasta , ,5 14 II veroluokassa asteikon mukainen vero kaksinkertaisena; ja III veroluokassa asteikon mukainen vero kolminkertaisena. (PerVL /318) Verotettavan osuuden alaraja markkaa on euroa nykypäivänä ja veron vakioerä 200 markkaa on 99 euroa. Veronalaisesta perintöosuudesta saivat vähentää 1) perinnönjättäjän puoliso markkaa ( euroa nykyrahassa) 2) perinnönjättäjän lapsi tai ottolapsi tai näiden rintaperillinen, joka ei ollut täyttänyt 18 vuotta, markkaa (2 495 euroa) sekä markkaa (499 euroa) jokaiselta täydeltä vuodelta, jonka hän oli alle 18 vuoden iän 3) perinnönjättäjän lapsi tai ottolapsi tai näiden rintaperillinen, joka henkisen tai ruumiillisen vian takia oli kykenemätön ansiotyöhön, edellisessä kohdassa mainittujen määrien lisäksi markkaa (4 990 euroa) 4) vähintään viimeiset 10 vuotta perinnönjättäjän kuolemaan asti hänen palveluksessaan ollut ja häntä hoitanut henkilö markkaa (2 495 euroa) 5) perinnönjättäjän puoliso ja lapsi tai ottolapsi tai näiden rintaperillinen, kun jäämistöön sisältyi huone- ja talouskaluja, vaatteita sekä muuta asuntoirtaimistoa, enintään markkaa (4 990 euroa) perintöosuutta kohti. (PerVL /318.) 25
26 Yrityksen sukupolven vaihtoa helpotettiin antamalla vähennysoikeuksia ( /318.) Vuonna 1985 veroluokkia ja perintöveroasteikkoa muutettiin, muutokset otettiin käyttöön alkaen. II veroluokasta poistettiin kokonaan henkilö, joka viimeiset kymmenen vuotta oli ollut perinnönjättäjän palveluksessa ja häntä hoitanut. III veroluokkaa ei muutettu. (PerVL /876.) I veroluokkaan oli lisätty vuonna 1984 perinnönjättäjän kihlakumppani, jolle annettiin perintökaaren luvun 8 2 :ssä tarkoitettu avustus, tuloverolain 7 :n 3 momentin tarkoittama avopuoliso. (PerVL /463.) Perintöveroa maksettiin I veroluokassa seuraavan asteikon mukaan: Taulukko 9. Perintöveroasteikko 1985 (voimaan 1986) (PerVL /876) Verotettavan osuuden arvo mk Veron vakioerä osuuden alarajan kohdalla mk Vero-% ylimenevästä osasta , ,5 14 II veroluokassa asteikon mukainen vero kaksinkertaisena ja III veroluokassa asteikon mukainen vero kolminkertaisena. (PerVL /876) Verotettavan osuuden alaraja markkaa vastaa euroa ja veron vakioerä 200 markkaa 57 euroa. Veronalaisesta perintöosuudesta saivat vähentää 1) perinnönjättäjän puoliso markkaa ( euroa nykyrahassa) 2) perinnönjättäjän lapsi tai otto- 26
27 lapsi tai näiden perillinen, joka ei ollut täyttänyt 18 vuotta, markkaa (2 149 euroa) sekä markkaa (429 euroa) jokaiselta täydeltä vuodelta, jonka hän oli alle 18 vuoden iän 3) perinnönjättäjän lapsi tai ottolapsi tai näiden rintaperillinen, joka sairaudesta, viasta tai vammasta aiheutuneen pysyvän haitan takia oli ansiotyöhön kykenemätön, edellisessä kohdassa mainittujen määrien lisäksi markkaa (4 298 euroa) 4) vähintään viimeiset kymmenen vuotta ennen perinnönjättäjän kuolemaa hänen palveluksessaan ollut ja häntä hoitanut henkilö markkaa (2 149 euroa) sekä 5) perinnönjättäjän puoliso ja lapsi tai ottolapsi tai näiden rintaperillinen, kun jäämistöön sisältyi huone- ja talouskaluja, vaatteita sekä muuta asuntoirtaimistoa, enintään markkaa (4 298 euroa) perintöosuutta kohti. (PerVL /876.) Vuonna 1995 perintöveroasteikkoa, joka oli ollut voimassa noin 10 vuotta, muutettiin, mutta veroluokat pysyivät entisenlaisina. Laki tuli voimaan Perintöveroa maksettiin I veroluokassa seuraavan asteikon mukaan: Taulukko 10. Perintöveroasteikko 1995 (voimaan 1996) (PerVL /1392) Verotettavan osuuden arvo mk Veron vakioerä osuuden alarajan osasta Vero-% ylimenevästä osasta II veroluokassa asteikon mukainen vero kaksinkertaisena; ja III veroluokassa asteikon mukainen vero kolminkertaisena. (PerVL /1392) Asteikon portaita määrä vähennettiin yhdeksästä kolmeen. Verotettavan osuuden alaraja markkaa vastaa euroa ja veron vakioerä 500 markkaa vastaa 104 euroa. Veronalaisesta perintöosuudesta saivat vähentää 1) perinnönjättäjän puoliso ja henkilö, johon sovellettiin puolisoa koskevia säännöksiä, markkaa (8 321 euroa nykyrahassa) 2) perinnönjättäjän lapsi tai ottolapsi tai näiden rin- 27
28 taperillinen, joka ei ollut täyttänyt 18 vuotta, markkaa (4 160 euroa). (PerVL /1392.) Kun eurosta tuli Suomen virallinen valuutta vuonna 2002, perintöveroasteikkoa muutettiin vastaamaan suurin piirtein vuoden 1995 asteikkoa, joka oli markoissa. Asteikko oli voimassa vuoden 2007 loppuun. Veroluokkia ei muutettu. Seuraavassa voimaan tullut perintöveroasteikko: Taulukko 11. Perintöveroasteikko 2001 (voimaan 2002) (PerVL /909) Verotettavan osuuden arvo euroina Veron vakioerä osuuden alarajan kohdalla euroina Veroprosentti ylimenevästä osasta II veroluokassa asteikon mukainen vero kaksinkertaisena, ja III veroluokassa asteikon mukainen vero kolminkertaisena. (PerVL /909) Verotettavan osuuden alaraja euroa vastaa euroa nykyrahassa ja veron vakioerä 85 euroa vastaa 94 euroa. Veronalaisesta perintöosuudesta saivat vähentää 1) perinnönjättäjän puoliso ja henkilö, johon sovellettiin puolisoa koskevia säännöksiä, euroa (7 527 euroa nykyrahassa) 2) perinnönjättäjän lapsi tai ottolapsi tai näiden rintaperillinen, joka ei ollut täyttänyt 18 vuotta, euroa (3 763 euroa). (PerVL /909.) Vuonna 2007 tehtiin merkittäviä muutoksia, jotka tulivat voimaan Kolmas veroluokka eli muut sukulaiset ja vieraat poistui käytöstä , ja nämä siirtyivät toiseen luokkaan. I veroluokkaan lisättiin, että aviopuolisona pidetään myös perinnönjättäjän kanssa avioliitonomaisissa olosuhteissa elävää henkilöä, joka on aikaisemmin ollut avioliitossa perinnönjättäjän kanssa tai jolla 28
29 on tai on ollut yhteinen lapsi perinnönjättäjän kanssa. (PerVL /1063.) Perintöveroa maksettiin I veroluokassa seuraavan asteikon mukaan: Taulukko 12. Perintöveroasteikko 2007 (voimaan 2008) (PerVL /1063) Verotettavan osuuden arvo euroina Veron vakioerä osuuden alarajan kohdalla euroina Veroprosentti ylimenevästä osasta II veroluokassa vero on asteikon mukainen vero kaksinkertaisena (PerVL /1063). Vuonna 2008 verotettavan omaisuuden alaraja korotettiin eurosta euroon euron alaraja on korkein alaraja tähän mennessä. Vuoden 2008 alussa voimaan tulleet puolisovähennys ja alaikäisyysvähennys ovat tähän mennessä korkeimmat vähennysoikeudet, ja ne ovat edelleen voimassa. Veronalaisesta perintöosuudesta saavat vähentää perinnönjättäjän puoliso (puolisovähennys) ja sellainen perinnönjättäjän suoraan alenevassa polvessa oleva perillinen, jolla perinnönjättäjän kuolinhetkellä lähinnä oli oikeus periä perinnönjättäjä ja joka tuolloin ei ollut täyttänyt 18 vuotta, (alaikäisyysvähennys). (PerVL /1063.) 29
30 4 VEROLUOKKIEN MUUTOKSISTA Vuoden 1919 laissa ei perillisten ja testamentinsaajien jaottelusta käytetty varsinaisesti nimitystä veroluokat, mutta käytännössä perinnönsaajat oli kuitenkin jaettu neljään eri veroluokkaan. Ensimmäiseen luokkaan kuuluivat perinnönjättäjän rintaperillinen, isä tai äiti tai testamentin nojalla jälkeenelävä aviopuoliso tai rintaperillisen jälkeläinen. Toiseen veroluokkaan, jossa maksettiin kolminkertaisena perintöosuudesta, kuuluivat veli, sisar tai veli- tai sisarpuoli. Kolmanteen luokkaan, jossa maksettiin viisinkertaisena, kuuluivat isän tai äidin vanhemmat taikka veljen, sisaren tahi veli- tai sisarpuolen jälkeläiset. Neljänteen luokkaan, jossa maksettiin seitsenkertaisena, kuuluivat kaukaisempaa sukua olevat taikka vieraat. Vuoden 1921 lain veroluokkajaottelu oli vuoden 1919 lain kaltainen, mutta ensimmäisessä luokassa ei ollut rintaperillisen jälkeläistä, joka kuului nyt neljänteen luokkaan eli muihin sukulaisiin tai vieraisiin. Toisessa luokassa maksettiin kolminkertaisena, kolmannessa nelinkertaisena, neljännessä viisinkertaisena. Vuonna 1937 ensimmäiseen luokkaan lisättiin ottolapsi ja ottovanhemmat. Samalla tehtiin muutos, jonka mukaan toisessa luokassa maksettiin kaksinkertaisena ja kolmannessa luokassa kolminkertaisena (neljännessä edelleen viisinkertaisena) eli samalla tavalla kuin tulevassa vuoden 1940 laissa melkein 40 vuoden ajan. Vuoden 1940 perintö- ja lahjaverolaissa I veroluokkaan kuuluivat perinnönjättäjän aviopuoliso, lapsi, aviopuolison lapsi, ottolapsi, isä, äiti, ottovanhemmat, lapsen tai ottolapsen rintaperillinen. II veroluokkaan kuuluivat perinnönjättäjän veli, sisar ja veli- tai sisarpuoli sekä henkilö, joka vähintään viimeiset kymmenen vuotta perinnönjättäjän kuolemaan asti oli ollut hänen palveluksessaan ja häntä hoitanut. III veroluokkaan kuuluivat isän ja äidin vanhemmat sekä veljen, sisa- 30
31 ren ja veli- tai sisarpuolen jälkeläinen. IV veroluokkaan kuuluivat muut sukulaiset ja vieraat. Seuraavan kerran veroluokkia muutettiin vasta vuonna 1979, jolloin IV veroluokka (muut sukulaiset ja vieraat) poistettiin ja II veroluokkaan siirrettiin veljen, sisaren ja veli- tai sisarpuolen jälkeläinen III veroluokasta, III veroluokka käsitti nyt muut sukulaiset ja vieraat. Vuonna 1984 I veroluokkaan lisättiin perinnönjättäjän kihlakumppani, jolle annetaan perintökaaren 8 luvun 2 :ssä tarkoitettu avustus, tuloverolain 7 :n 3 momentin tarkoittama avopuoliso. Vuonna 1985 II veroluokasta poistettiin henkilö, joka vähintään viimeiset kymmenen vuotta perinnönjättäjän kuolemaan asti oli ollut hänen palveluksessaan ja häntä hoitanut, ja siitä lähtien hän kuulunut muihin sukulaisiin ja vieraisiin. Vuonna 2007 lakiin tehtiin seuraavat muutokset. Merkittävä muutos oli III veroluokan poistaminen, jolloin II veroluokasta tuli muut sukulaiset ja vieraat. I veroluokkaan lisättiin, että aviopuolisona pidetään myös perinnönjättäjän kanssa avioliitonomaisissa olosuhteissa elävää henkilöä, joka on aiemmin ollut perinnönjättäjän kanssa avioliitossa tai jolla on tai on ollut yhteinen lapsi perinnönjättäjän kanssa. Vuonna 2008 lakiin lisättiin I veroluokkaan kuuluviksi myös rekisteröidyssä parisuhteessa elävät samaa sukupuolta olevat henkilöt. Veroluokkien muutoksista voidaan tehdä johtopäätös, että ankarimmin verotettu viimeinen veroluokka muut sukulaiset ja vieraat on saanut verotuksissa lievennyksiä, jotka ovat selvästi parantaneet tähän veroluokkaan kuuluvien asemaa, mitä tulee verotuksen ankaruuteen ja suhteessa toisiin veronmaksajiin. Tähän vaikuttaa muun muassa se, että perinnönsaajat, jotka alun perin ovat kuuluneet muihin sukulaisiin ja vieraisiin, ovat neljännen ja kolmannen veroluokan poistuttua nyt toisessa veroluokassa. Tietysti asiaan vaikuttavat myös veroasteikkojen muutokset lievempään suuntaan. 31
Hallituksen esitys Eduskunnalle laiksi perintö- ja lahjaverolain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan perintö- ja lahjaverolakia muutettavaksi. Perintöverotusta kevennettäisiin.
HE 68/1995 vp. Hallituksen esitys Eduskunnalle laiksi perintö- ja lahjaverolain
HE 68/1995 vp Hallituksen esitys Eduskunnalle laiksi perintö- ja lahjaverolain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan perintö- ja lahjaveroa korotettavaksi. V eroasteikko